CELEX: 62019CN0857
Language: da
Date: 2019-11-26 00:00:00
Title: Sag C-857/19: Anmodning om præjudiciel afgørelse indgivet af Najvyšší súd Slovenskej republiky (Slovakiet) den 26. november 2019 – Slovak Telekom a.s. mod Protimonopolný úrad Slovenskej republiky

3.2.2020   
            
            
               DA
            
            
               Den Europæiske Unions Tidende
            
            
               C 36/19
            
         
      Anmodning om præjudiciel afgørelse indgivet af Najvyšší súd Slovenskej republiky (Slovakiet) den 26. november 2019 – Slovak Telekom a.s. mod Protimonopolný úrad Slovenskej republiky
      (Sag C-857/19)
      (2020/C 36/24)
      Processprog: slovakisk
      
         Den forelæggende ret
      
      Najvyšší súd Slovenskej republiky
      
         Parter i hovedsagen
      
      
         Appellant: Slovak Telekom a.s.
      
         Indstævnt: Protimonopolný úrad Slovenskej republiky
      
         Præjudicielle spørgsmål
      
      Spørgsmål vedrørende fortolkningen af artikel 11, stk. 6, første punktum, i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (1):
      
                  1)
               
               
                  Betyder formuleringen »mister medlemsstaternes konkurrencemyndigheder deres kompetence til at anvende traktatens artikel 81 og 82« (2), at medlemsstaternes myndigheder fratages deres kompetence til at anvende traktatens artikel 81 og 82?
               
            
                  2)
               
               
                  Omhandler artikel 50 (retten til ikke at blive retsforfulgt eller straffet to gange for den samme lovovertrædelse) i Den Europæiske Unions charter om grundlæggende rettigheder, proklameret den 7. december 2000 i Nice, også administrative lovovertrædelser bestående i misbrug af dominerende stilling som omhandlet i artikel 102 TEUF, for hvilke Kommissionen og myndigheden i en medlemsstat hver især og uafhængigt af hinanden har anvendt sanktioner i forbindelse med udøvelsen af den kompetence, der er tillagt dem ved artikel 11, stk. 6, i Rådets forordning (EF) nr. 1/2003 af 16. december 2002?
               
            
         (1)  EFT 2003, L 1, s. 1.
      
         (2)  [i artikel 11, stk. 6, første punktum, i Rådets forordning (EF) nr. 1/2003].